
Z A P I S N I K

27. seje upravnega odbora Ribiške zveze Slovenije
Seja je potekala dne 22. februarja 2017 ob 16.00 uri v prostorih ZZRS, SP. Gameljne 51a.
	Prisotni:
	

	- člani UO RZS:
	predsednik dr. Miroslav ŽABERL, člani: Milan BERLOT, Zvonko FURMAN, Bojan JAVORNIK, Igor KLOBOVES (po pooblastilu Slavka Lasnika), Anton KOSI, Peter SOLAR, Djordje VUČKOVIĆ in Branko ZELIČ



	-  nadzorni odbor:
	Drago ŠKERGET, predsednik NO;

	-  strokovna služba RZS:
	mag. Igor MILIČIĆ, Nuška BOŽIČNIK, Ivica SUSMAN, 

	Opravičili odsotnost:
	

	-  člani UO RZS:
	Jože KUZMA


	
	


Sejo je vodil predsednik Miroslav Žaberl. Od desetih je bilo prisotnih 8 članov UO in en član po pooblastilu; seja je bila sklepčna. 
Sprejet je bil razširjen dnevni red: 
1. Pregled zapisnika 26. redne in 28. (koresp.) seje UO RZS s poročili o realizaciji sklepov 
2. Pregled in obravnava zapisnikov delovnih teles RZS med 26. in 27. sejo UO.
2.1. zapisnik 10. seje komisije TK, 
2.1. zapisnik 16. seje komisije KPA ,
2.2. zapisnik 15. seje komisije DMR ,
2.3. zapisnik 13. seje komisije KPV,
2.4. zapisnik 30. (koresp.) in 5. seje komisije KPR,
2.5. zapisnik 6. seje komisije KNE.
3.    Predlog poročila RZS  za leto 2016 .
4.    Predlog poročila o realizaciji petletnega programa dela RZS za mandat 2012 -2017.

5.    Predlog finančnega načrta RZS za leto 2018 in plana za leto 2017.
6.    Poročilo inventurne komisije.
7.    Nova podoba listin za priznanja RZS.
8. 
 Poročilo kandidacijske komisije za volitve organov RZS v mandatu 2017-2022..
9.    Izbor izvajalca za EP v LRP  2018.
10.  Razno:
-  poročilo: bilateralni sestanek vodstev HŠRS in RZS o problematiki mejnih rek

-  poročilo: posvet s predsedniki RD,
- aktivnosti RZS v zvezi Osnutka dolgoročnega reševanja problematike dolgoročnega  kormoranov na celinskih vodah R Slovenije.
Predsednik je podal predlog za razširitev dnevnega reda v točki razno, in sicer bi dodal odločanje o podelitvi plakete Ivana Franketa Jožetu Simerlu, podelitev jubilejne listine ribiški družini Metlika ob 60-letnici delovanja. Hkrati je prosil še za podporo pri kandidaturi za tehnično FIPS Mouch. M. Berlot je kot dopolnitev predlagal še poročilo o nedavnem sejmu Alpe-Adria. 
Dopolnitve so bile sprejete soglasno. 
AD 1
Pregled zapisnika 26. redne seje s poročilo o realizaciji sklepov.

Večino sklepov je bilo realiziranih. Tudi sklep 16.

Sklepi, ki so še v urejanju, pa so 2, 6 in 10. 
Korespondenčna seja za tekmovalni koledar za leto 2017 je bila tudi soglasno potrjena. 

Člani UO so sprejeli:

sklep 1:
prisotni člani UO RZS na zapise 26. redne ter 28. (koresp.) seje UO nimajo pripomb in jih potrjujejo soglasno. Potrjujejo tudi poročilo o realizaciji sklepov. 
AD 2
Pregled in obravnava zapisnikov delovnih teles RZS med 26. in 27. sejo UO
Člani UO so sprejeli zapisnike: 

· 10. sestanka tekmovalne komisije (TK) z dat. 31.01.,
· 17. sestanka komisije za promotivne aktivnosti (KPA) z dat. 02. 02.,

· 15. sestanka komisije za delo z mladimi ribiči (DMR) z dat. 09. 02.,

· 13. sestanka komisije pravna vprašanja(KPV) z dat. 13. 02.
· 5. in 30. koresp. sestanka komisije za priznanja (KPR) z dat. 7.2. in 14.2.,
· 6. sestanka komisije za naravovarstvo in ekologijo (KNE) z dat. 9. 02..
Potek razprave: 

· Tekmovalna komisija

Predsednik komisije B. Javornik je poročal, da so na seji v mesecu decembru potrdili tekmovalno leto in določili izhodišča in naloge, ki jih morajo realizirati do 1.2.2017, ker se takrat uradno prične novo tekmovalno leto. Na naslednji seji v januarju pa so to tudi potrdili in sprejeli sklepe o tekmovalnem koledarju, kdo so nosilci funkcij v državnih reprezentancah, potrdili spremembe v pravilniku LRP, LKO in LRM. Denar, ki je preteklo leto ostal na računu, se prenese v novo tekmovalno leto. 

P. Solar je predlagal, da se delu o preverjanju hrane doda še stavek, da se lahko hrano preverja skozi celotno tekmo. 
· Komisija za promotivne aktivnosti

M. Berlot je poročal o sklepih, ki so jih sprejeli na zadnji seji, in sicer: z ustvarjanjem brošure Krapovci in plenilke bodo nadaljevali. Komisija tudi predlaga UO, da se neporabljena sredstva porabijo namensko, za brošuro, ki je bila načrtovana. Dodaja, da so vse zadane aktivnosti realizirali. Kar zadeva neporabljena sredstva, M. Žaberl navaja, da se neporabljena sredstva težko rezervirajo brez posebnega sklepa v naslednjem mand. obdobju. Za brošuro mora komisija pripraviti nov finančni načrt. 
I. Kloboves je izpostavil ribiški kroj. Smiselno se mu zdi, da ga imajo predstavniki RZS na prihajajoči skupščini.  
· Komisija za delo z mladimi

A. Kosi pove, da so vse sklepe realizirali. Izpostavil je vprašanje avtorskih pravic lika dečka. Prvotna avtorja sta pripravljena avtorske pravice brezplačno odstopiti. Komisija bi ga uporabila kot logotip, za naslovnico glasila Mladi ribič in za zastavo. Pojasnil je tudi, da na sejmu LOV ne bo kotička za mlade, saj ni obiska in interesa šol, bo pa predstavljen kasting. Prav tako kot vsako leto bo tudi letos M. Šircelj vezal muhe. 
· Komisija za pravna vprašanja

Predsednik komisije Peter Solar je podal poročilo. Ocenili so sodelovanje z odvetniško pisarno. Delo je ocenil kot kvalitetno, ceno storitev pa ugodno. Opredelili so 4 točke, ki jih smatrajo kot ključne pri njihovem delu. Spremenili so vzorec statuta v 14. in 17. členu, ki se nanašata na pravice mladoletnikov. 
· Komisija za priznanja

Predsednik komisije M. Žaberl navaja, da so obravnavali in potrdili predloge za priznanja. Eden predlog je v pristojnosti UO, in sicer za podelitev plakete I. Franketa predsedniku RD Medvode. Prav tako so na sestanku potrdili novo podobo priznanj.
· Komisija za naravovarstvo in ekologijo

Poročal je predsednik komisije Z. Furman. Osredotočil se je na plašenje kormoranov na območju rezervata za ptice. Poziva RD, da bi pregledale, kje so največja drstišča, ki bi jih varovali, in se na podlagi tega določi, kje se lahko plaši kormorane in kje ne. Pojasnjuje, da bo medresorska komisija morala preučiti predloge, ki jih bodo RD podale. S te strani je treba pozvati g. Bibiča za sestanek. Pri določenih postopkih v posegih v vode so dobili status stranskega udeleženca (Mura in spodnja Sava). Letos pričeli tudi z aktivnim sodelovanjem pri razpisih, Ujemimo naravo! zelo uspešen, smiselno se je prijaviti tudi v bodoče. 
Kloboves in Kosi sta ob problematiki kormoranov izpostavila tudi vidre in čaplje. P. Solar pa ob tem navaja, da moramo preiti na konkretno utemeljevanje vsake ribiške družine posebej na podlagi ribiško-gojitvenih načrtov.  
M. Žaberl – RZS je zadolžena, da doda splošne pripombe na osnutek, argumentira z dodatnimi podatki. Od države pa zahtevamo, da sprejme dolgoročne rešitve, v nasprotnem primeru naj RD oprostijo plačilo koncesije. Program je pripravljal Zavod za ribištvo, potrdil ga je tudi Zavod za varstvo narave.
· Komisija za usposabljanja

Strategijo, ki so si jo zastavili v začetku mandata, so v celoti uresničili, navaja predsednik komisije D. Vučković. Ostala jim je samo še priprava priročnika za elektro ribolov.  S pomočjo izvedene ankete na področju ribiških izpitov so ugotovili, da je sistem izobraževanj dober in je tudi pozitivno ocenjen. Izvedli so tudi dve obliki usposabljanj, ki nista bili v 5-letnem načrtu, to sta usp. za športnega delavca in usp. policistov in čuvajev.

· Uredniški odbor 
Poročilo je prebral I. Miličić. I. Kloboves je na prebrano mnenja, da poročilo v posameznih segmentih ne odseva pravega stanja. 
Člani UO so sprejeli:
sklep 2:  UO potrjuje zapisnike naslednjih delovnih teles: TK z dat 31.1., KPA z dat 2.2.,
               DMR z dat 9. 2., KPV z dat 13.2. in KPR z dat.14.2.. s spremembami iz razprave.
sklep 3 :   Sekretar RZS  navedene zapisnike objavi na spletni strani RZS.
AD 3
Predlog poročila RZS za leto 2016 

Osnutek poročila je bil podan pisno. Člani UO pregledajo poročila s svojega področja in komentarje nanj podajo do 24.2.2017. P. Solar je dodal, da je poročilo pravne komisije potrebno strniti.  
Člani UO so  sprejeli:

sklep 4:
UO RZS  se je seznanil s predlogom poročila RZS za leto 2016. Člani komisij do petka 24. 2. posredujejo sekretarju svoje pisne pripombe na osnutek.
AD 4
Predlog poročila o realizaciji petletnega programa dela RZS za mandat 2012 -2017
M. Žaberl poda splošne ugotovitve. Ob koncu mandata lahko oceni, da so komisije delale dobro in da je večina nalog realiziranih. Kar ni bilo, ima svoje razloge, kar je pa delno realizirano pa nismo uspeli realizirati in bo to storjeno v naslednjem mandatu. Pravi ocenjevalci pa bodo podali oceno na skupščini, 24.3.2017. 
D. Vučković predlaga, da bi delegatom skupščine omogočili vpogled v poročila komisij in da se ob koncu mandata podeli nagrade članom UO, ki so se najbolj izkazali. 

A. Kosi predlaga, da se poročila objavi na spletni strani, kjer si jih bodo lahko prebrali, pošlje pa se jim skrajšana verzija gradiva. 

M. Žaberl navaja, da bodo naredili povzetke 5-letnih poročil, v daljši obliki pa bodo na voljo na spletni strani. Prav tako bo predlagal priznanja za člane UO, ki izpolnjujejo te pogoje.
Člani UO so sprejeli:

sklep 5 :  UO RZS se je seznanil s predlogom poročila o realizaciji petletnega programa dela RZS za mandat 2012-2017 in ga potrjuje s pripombami z razprave.
sklep 6:    Poročila vseh komisij RZS za mandat 2012- 2017 se objavi na spletni strani.  

AD 5
Predlog finančnega načrta RZS za leto 2018 in plana za leto 2017.
I. Susman poroča, da je bilo leto 2016 pozitivno. Za 2017 pa se je iz načrta črtalo določene stvari, pripisali pa projekt Ujemimo naravo. Za vsako zadevo (listine, brošure, …) je treba vedeti, od kje bomo vzeli finančna sredstva. Povečale pa so se članarine za EAA. Dodali so stroške odvetniške pisarne. M. Žaberl navaja, da minus, ki ga imajo, ima rezervo pri strokovni službi. Za leto 2018 je pomembno, da skupščina potrdi višino članskega prispevka.
D. Vučković se sprašuje, ali se izguba planira že v naprej. Dodaja, da je potrebno narediti strategijo, po kateri se bo lahko naredil finančni plan in po kateri se bo odločilo, ali so za projektno delo potrebni dodatni pogodbeni delavci. Potrebno je tudi razmisliti o višini članarina.
M. Žaberl meni, da povečevanje višine članarine ni smotrno, saj število članstva upada. 
 P. Solar navaja, da je planirati izgubo nesmotrno in da je na prihodkovni strani potrebno nekaj narediti. Kar se članstva tiče pa pove, da ribiške družine skrivajo članstva. 
Člani UO so sprejeli:
sklep 7: UO RZS se je seznanil s predlogom finančnega načrta za leto 2018 in plana za leto 2017.
             Računovodkinja in predsednik RZS revidirata plan za leto 2017. Načrt za leto 2018 se 
             potrjuje .

AD 6
Poročilo inventurne komisije
Poročilo je bilo podano pisno. Pripomb ni bilo. 
Člani UO so sprejeli:
sklep 8:
UO RZS se je seznanil s poročilom inventurne komisije in ga potrjuje.
AD 7
Nova podoba listin za priznanja RZS
Predsednik RZS navaja, da se bodo spremenile samo listine. Priznanja bi se poenotila po skupinah, in sicer znak za ribiške zasluge in mladi ribič ena skupina, redi druga skupina in pa plaketi. V predlogu manjkajo samo še mere in opisi, nato gredo v potrditev. Pri plaketi Ribiške zveze Slovenije so se člani UO odločali o daljšem ali krajšem poimenovanju. Z večino glasov za so sprejeli varianto  z dolgim imenom. 
Priznanja bodo imela številke označene na zadnji strani. 

Sprejet je bil:
sklep 9: UO RZS se je seznanil z novo podobo listin za priznanja RZS in jo potrjuje s pripombami 
 z razprave.
AD  8
Poročilo kandidacijske komisije za volitve organov RZS v mandatu 2017-2022
Poročilo je podal P. Solar. Za predsednika RZS je samo en kandidat, Miroslav Žaberl. 
Predsednika RZS je pozval, da oblikuje kandidatno listo. 

Predstavniki ZRD v UO:

· Primorska Marko Lipovž,

· Gorenjska Aleš Mezek,

· Zasavje Branko Zelič,

· Ljubljana Igor Kloboves,

· Ptuj Branko Novak,

· Maribor Bojan Javornik,

· Pomurje Zoran Marko.

Arbitraža:

· Predsednik Tomaž Lavrič,

· člani: Anton Vozelj, Jožef Smolej, Simon Ivančič, Mohor Slatner, Viktor Puhr.

Nadzorni odbor:

· Predsednik Drago Škerget

Za člane je bil opravljen žreb, ki je določil vrstni red predstavitve kandidatov: Jože Šumah, Dušan Pečnik, Gorazd Pikec. Tak vrstni red bo tudi na glasovnicah.

Primer kandidata Sandija Strupeha – vloga je bila poslala prepozno. Kandidature bi morale prispeti do 10.2., RD pa je šele na ta datum oddala pošto. Vseeno se kandidata uvrsti na kand. listo. 

B. Javornik navaja problematiko udeležbe na sejah UO. Določeni izvoljeni kandidati se sej ne udeležujejo. V takih primerih je rešitev razrešitev funkcije člana UO. 

Člani UO so sprejeli:
sklep 10: UO RZS so se seznanil z poročilom kandidacijske komisije za volitve organov RZS in 

                ga potrjuje.
sklep 11: člani UO RZS soglasno potrjujejo uvrstitev kandidature Aleksandra Strupeha 
                na kandidatno listo RZS.
AD 9
Izbor izvajalca za EP v LRP  2018
M. Žaberl navaja, da so dobili še boljše, kot so pričakovali, in sicer organizacijo  evropskega prvenstva LRP v izvedbi RD Radeče.
Člani UO so sprejeli:

sklep 12: UO RZS soglasno imenuje RD Radeče kot  izvajalca tekme EP v LPR  v letu 2018.
AD 10
Razno.
· Sestanek s predsedniki
M. Žaberl podal sklepe, ki so jih sprejeli na sestanku o povezovanju v zveze. RD bodo spodbujali k povezovanju. Predstavil je tudi na dejstvo, da je starostna struktura zaskrbljujoča, povprečna starost ribičev je namreč 50,9 let. RD je potrebno spodbujati pri pridobivanju mladih.
D. Vučković je ob tem predlagal Komisiji za delo z mladimi, da organizira usposabljanje za vodstva ribiških družin. P. Solar se je ob tem navezal na prakso v ZRD Celje, kjer  pripravijo letni koledar dela z mladimi na področju RD, kjer so definirani termini, izvajalci, finančni vložki. 
· Bilateralni sestanek vodstev HŠRS in RZS
Sestanek je potekal na temo problematike obmejnih rek. Želeli so se dogovoriti o aktivnostih zvez, da pomagajo RD pri dogovorih za skupno upravljanje voda. Pri tem bi si pomagali z anketo, ki bi pokazala, kje so bistvene težave. 
· Predlogov za podelitev priznanj  v pristojnosti UO
ZRD Ljubljana predlaga Jožeta Simerla za plaketo I. Franketa. Član RD je 31 let, od predhodnega priznanja je minilo 5 let, 5 mandatov je bil v RD, kar pomeni, da izpolnjuje vse pogoje.

RD Metlika praznuje 60-letnico, zato M. Žaberl predlaga jubilejno listino. 

· Volitve FIPS

M. Žaberl kandidira za tehnično komisijo, ki je svetovalno telo, ki skrbi za pravila, pravne težave, zato prosi za UO za podporo. 
· Poročilo o sejmu Alpe-Adria
Poročilo podano tudi  pisno. Podal ga je M. Berlot. Poudarek je bil na krapovcih in plenilkah. Obiskovalcem so tudi predstavili tudi novo brošuro z jedmi krapovcev. Z obiskom so zadovoljni. 

· I. Kloboves je izpostavil lastništvo prostorov na Tržaški cesti. Zadeve so pri odvetnici in se pripravljajo. Žal je solastniška stavba, kjer nepremičninske zadeve niso najbolje urejene. 

· Imenovanje trenerjev in vodij ekip za tujino

B. Javornik je predloge podal v pisni obliki, ki so bili soglasno potrjeni.

· M. Berlot je dodal še sodelovanje na sejmu LOV. Vprašal je, ali bo RZS sodelovala tudi s kulinariko in ali bo trenutna komisija sodelovala še na sejmu. M. Žaberl prosi komisijo, da te aktivnosti izpelje v celoti. Kloboves pa podaja, da je smiselno kulinariko obdržati. 

sklep 16:  člani UO RZS so se seznanili s poročilom sestanka s predsedniki RD v letu 2017 in ga  

     potrjujejo.
sklep 13: prisotni člani UO RZS so se seznanili s spremembami tekmovalnih pravil posameznih

           disciplin in jih potrjujejo.
sklep 14: prisotni člani UO RZS so se seznanili s predlogom imenovanja vodij in trenerjev ekip za
                nastope v tujini v letu 2017 in jih potrjujejo. Strokovna služba imenovanim pošlje dopis o 

                 imenovanju.
sklep 15: člani UO RZS  so se seznanili s predlogi za prejemnike priznanj RZS in jih potrjujejo.
sklep 16:  člani UO RZS so se seznanili s poročilom bilateralnega sestanka vodstev HŠRS in RZS o  

                 problematiki mejnih rek in ga potrjujejo.
sklep 17: člani UO RZS so soglasno podprli kandidaturo predsednika dr. M. Žaberla  za člana 
    Tehnične komisije FIPS-Mouche.
sklep 18: člani UO so se seznanili s poročilom o sejmu. Pisno obliko poročila prejmejo naknadno.
sklep  19: UO podaljšuje mandat sestavu KPA do konca sejma G. Radgona. UO RZS je potrdil nastop  z ribiško kulinariko na sejmu.

Zahvala MŽ vsem članom UO za prispevek in dobro delo v mandatu 2012-2017
Vsi sklepi so bili sprejeti soglasno. Seja je bila končana ob 19.00 uri.
	zapisala:
	
	
	

	Nuška BOŽIČNIK
	
	
	

	
	
	
	

	verificiral:
	predsednik RZS
	
	predsednik RZS:

	mag. Igor MILIČIĆ
	dr. Miroslav ŽABERL
	
	dr. Miroslav ŽABERL


Prejmejo:

· člani UO RZS,

· ob zadolžitvah navedeni člani,

· delavci strokovne službe RZS,

Po verifikaciji na seji UO prejmejo še:

· člani nadzornega odbora RZS,

· predsedniki drugih organov RZS in predsedniki delovnih teles UO RZS,

· vabljeni gostje,

· RD, ki uporabljajo e- pošto,

· arhiv RZS.

Opombi:
Po verifikaciji na seji UO sekretar RZS objavi ta zapisnik na spletnih straneh RZS.

Zvočni zapis poteka seje je v arhivu RZS. Hranimo ga dve leti.

